CELEX: 32020D0396
Language: lv
Date: 2020-03-04 00:00:00
Title: Komisijas īstenošanas lēmums (ES) 2020/396 (2020. gada 4. marts) par ierosināto pilsoņu iniciatīvu “Vēlētāji bez robežām. Pilnas politiskās tiesības ES pilsoņiem” (izziņots ar dokumenta numuru C(2020) 1298) (Autentisks ir tikai teksts angļu valodā)

13.3.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 77/3
               
            
         KOMISIJAS ĪSTENOŠANAS LĒMUMS (ES) 2020/396
         (2020. gada 4. marts)
         par ierosināto pilsoņu iniciatīvu “Vēlētāji bez robežām. Pilnas politiskās tiesības ES pilsoņiem”
         
            
               (izziņots ar dokumenta numuru C(2020) 1298)
            
         
         (Autentisks ir tikai teksts angļu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2019. gada 17. aprīļa Regulu (ES) 2019/788 par Eiropas pilsoņu iniciatīvu (1) un jo īpaši tās 6. pantu,
         tā kā:
         
                     (1)
                  
                  
                     Ierosinātās pilsoņu iniciatīvas “Vēlētāji bez robežām. Pilnas politiskās tiesības ES pilsoņiem” mērķi ir šādi:
                     “Mēs pieprasām reformas, kas stiprinātu ES pilsoņu pašreizējās tiesības balsot un kandidēt Eiropas un pašvaldību vēlēšanās savā dzīvesvietas valstī, un jaunus tiesību aktus, kuri šīs tiesības attiecinātu arī uz reģionālām un valsts līmeņa vēlēšanām un referendumiem. Galvenie mērķi:
                     
                                 —
                              
                              
                                 likvidēt šķēršļus, kas traucē reģistrēt ES pilsoņus balsošanai un kandidēšanai Eiropas un pašvaldību vēlēšanās vai nu viņu dzīvesvietas, vai izcelsmes valstī,
                              
                           
                                 —
                              
                              
                                 vēlreiz apliecināt vispārējās vēlēšanu tiesības kā pamattiesības un vērtību. ES pilsoņiem visās vēlēšanās un referendumos vajadzētu būt tiesībām izvēlēties, vai balsot savā dzīvesvietas, vai izcelsmes valstī,
                              
                           
                                 —
                              
                              
                                 izpētīt šādas patiesas balsstiesību eiropeizācijas ietekmi, nepieciešamos aizsardzības pasākumus un to, kā tos varētu attiecināt uz trešo valstu valstspiederīgajiem. Šīs reformas novērš nepilnību Eiropas demokrātijā un rada telpu transnacionālai politikai.”
                              
                           
               
                     (2)
                  
                  
                     Pielikumā, ko organizatori iesnieguši par ierosināto pilsoņu iniciatīvu, ir papildu informācija par šiem mērķiem. Tajā norādīts, ka pieaug to ES pilsoņu skaits, kuri dzīvo un strādā dalībvalstīs, kas nav viņu valstspiederības valstis, bet, ņemot vērā šķēršļus un traucēkļus balsstiesību izmantošanā dzīvesvietas valstī, viņi bieži vien nejūtas pārstāvēti vietējā politikā. Saskaņā ar pielikumu “mobilo ES pilsoņu zemā vēlētāju aktivitāte vietējās un Eiropas vēlēšanās nav pārsteidzoša, jo dzīvesvietas valstī viņiem joprojām ir tiesības balsot tikai pašvaldību un Eiropas vēlēšanās, bet piedalīties vēlēšanās un izdarīt demokrātiskas izvēles, kas patiešām ir svarīgas, viņi nevar”. Tāpēc ierosinātās iniciatīvas mērķis ir “padarīt Eiropas pilsonību par īstu pilsonību”, “veicināt virzību uz vispārējām vēlēšanu tiesībām”, piešķirot ES pilsoņiem pilnas politiskās tiesības, “veicināt labāku integrāciju” un “palīdzēt veidot transnacionālu Eiropas demokrātiju”.
                  
               
                     (3)
                  
                  
                     Organizatori ir iesnieguši papildu informāciju brošūras veidā.
                  
               
                     (4)
                  
                  
                     Līgums par Eiropas Savienību (LES) nostiprina Savienības pilsonību un turpina nostiprināt Savienības demokrātisko darbību, cita starpā nosakot, ka katram pilsonim ir tiesības piedalīties Savienības demokrātiskajā dzīvē, izmantojot Eiropas pilsoņu iniciatīvu.
                  
               
                     (5)
                  
                  
                     Tālab pilsoņu iniciatīvai vajadzīgajām procedūrām un nosacījumiem vajadzētu būt skaidriem, vienkāršiem, viegli īstenojamiem un samērīgiem ar pilsoņu iniciatīvas būtību, lai tiktu veicināta pilsoņu līdzdalība un Savienība kļūtu viņiem pieejamāka.
                  
               
                     (6)
                  
                  
                     Attiecībā uz 1. punkta pirmajā ievilkumā minēto mērķi, proti, “likvidēt šķēršļus, kas traucē reģistrēt ES pilsoņus balsošanai un kandidēšanai Eiropas un pašvaldību vēlēšanās vai nu viņu dzīvesvietas, vai izcelsmes valstī”, Komisija būtu kompetenta pieņemt priekšlikumu Savienības tiesību aktam šajā jomā, pamatojoties uz LESD 22. pantu.
                  
               
                     (7)
                  
                  
                     Attiecībā uz mērķi, kas minēts 1. punkta otrajā ievilkumā, proti, “vēlreiz apliecināt vispārējās vēlēšanu tiesības kā pamattiesības un vērtību. ES pilsoņiem visās vēlēšanās un referendumos vajadzētu būt tiesībām izvēlēties, vai balsot savā dzīvesvietas, vai izcelsmes valstī”, Komisija būtu kompetenta pieņemt priekšlikumu Savienības tiesību aktam šajā jomā, pamatojoties uz LESD 25. panta 2. punktu.
                  
               
                     (8)
                  
                  
                     Attiecībā uz 1. punkta trešajā ievilkumā minēto mērķi, proti, “izpētīt šādas patiesas balsstiesību eiropeizācijas ietekmi, nepieciešamos aizsardzības pasākumus un to, kā tos varētu attiecināt uz trešo valstu valstspiederīgajiem”, LESD 79. panta 4. punkts atļauj Savienībai “veicināt un atbalstīt dalībvalstu rīcību, kuras mērķis ir veicināt to trešo valstu pilsoņu integrāciju, kuri likumīgi uzturas to teritorijā, neparedzot dalībvalstu normatīvo aktu saskaņošanu”. Tādējādi LESD 79. panta 4. punkts ļautu pieņemt Komisijas priekšlikumu pētniecības programmai par ES demokrātiju/balsstiesībām, kuras ietvaros tiktu pētīts, cik lielā mērā būtu iespējams stiprināt Savienības teritorijā dzīvojošo trešo valstu valstspiederīgo pilsoniskās tiesības.
                  
               
                     (9)
                  
                  
                     Ņemot vērā šos iemeslus, neviena ierosinātās pilsoņu iniciatīvas daļa nav acīmredzami ārpus Komisijas pilnvarām iesniegt Savienības tiesību akta priekšlikumu, lai īstenotu Līgumus, kā noteikts Regulas (ES) 2019/788 6. panta 3. punkta c) apakšpunktā.
                  
               
                     (10)
                  
                  
                     Organizatoru grupa ir izveidota un kontaktpersonas ir izraudzītas saskaņā ar regulas 5. panta 1.–3. punktu.
                  
               
                     (11)
                  
                  
                     Ierosinātā iniciatīva nav nedz acīmredzami aizskaroša, nenozīmīga vai maldinoša, nedz arī acīmredzami pretrunā Savienības vērtībām, kas noteiktas LES 2. pantā, un tiesībām, kas nostiprinātas Eiropas Savienības Pamattiesību hartā.
                  
               
                     (12)
                  
                  
                     Tāpēc ierosinātā pilsoņu iniciatīva “Vēlētāji bez robežām”. Pilnas politiskās tiesības ES pilsoņiem” būtu jāreģistrē,
                  
               IR PIEŅĒMUSI ŠO LĒMUMU.
         
            1. pants
            Ar šo reģistrē ierosināto pilsoņu iniciatīvu “Vēlētāji bez robežām. Pilnas politiskās tiesības ES pilsoņiem”.
         
         
            2. pants
            Pilsoņu iniciatīvas “Vēlētāji bez robežām. Pilnas politiskās tiesības ES pilsoņiem” reģistrācija ir spēkā no šā lēmuma pieņemšanas dienas.
         
         
            3. pants
            Šis lēmums ir adresēts pilsoņu iniciatīvas “Vēlētāji bez robežām. Pilnas politiskās tiesības ES pilsoņiem” organizatoriem, kurus kontaktpersonu statusā pārstāv Anna COMACCHIO kundze un Claire DAUTCOURT kundze.
         
         
            Briselē, 2020. gada 4. martā
            
               
                  Komisijas vārdā –
               
               
                  priekšsēdētāja vietniece
               
               Věra JOUROVÁ
            
         
         
            (1)  OV L 130, 17.5.2019., 55. lpp.